

Критеријуми и елементи оцењивања у настави
Предмет: Техника и технологија
Разред: пети, шести, седми и осми
Критеријуми и елементи оцењивања у настави доносе се на основу члана бр. 17 Правилника о оцењивању ученика у основном образовању и васпитању ("Сл. гласник РС", бр. 34/2019, 59/2020 и 81/2020).
Полазне основе за израду овог документа су:

1. Правилник о стандардима квалитета рада установе (,,Службени гласник РС“ - Просветни гласник, бр. 14/2018 од 02.08.2018. године).

2. Правилник о оцењивању ученика у основном образовању и васпитању (,,Службени гласник РС“- бр. 34/2019, 59/2020 и 81/2020. године).

3. Правилник о плану наставе и учења за пети и шести разред основног образовања и васпитања и програму наставе и учења  основног образовања и васпитања  (,,Службени гласник РС“ - Просветни гласник, бр.15/2018...13/2023.године).
Критеријуми оцењивања и начини / поступци процене степена знања и постугнућа ученика  у оквиру предмета и технологија  сачињени су и у складу са исходима, циљевима и задацима прописаних  Планом и програмом наставе и учења за предмет 
Иницијално тестирање
На почетку школске године наставник процењује претходна постигнућа ученика. Резултат иницијалног процењивања се не оцењује бројчано и служи за планирање рада наставника и даље праћење напредовања ученика.

Формативно оцењивање

Формативно оцењивање је редовно праћење и процена напредовања у остваривању прописаних исхода и ангажовања у оквиру  предмета.

Формативно оцењивање садржи:

· повратну информацију о остварености прописаних исхода 

· повратну информацију о ангажовању у оквиру предмета

· предузете активности од стране наставника за унапређивање постигнућа ученика, процена њихове делотворности 

· јасне и конкретне препоруке за даље напредовање

Формативне оцене се  односе на редовно праћење напретка постигнућа ученика, начина  учења, степена самосталности у раду, начина остваривања сарадње у процесу учења са другим ученицима и на друге податке  о ученику који су битни за праћење његовог напредовања.

Сумативно/_Бројчано  оцењивање

Бројчаном оценом изражава се степен остварености прописаних исхода  и ангажовање ученика у настави.
У току полугодишта ученик мора добити најмање четири оцене.  Ученик може добити следеће оцене:

· најмање једну оцену  на усменом одговарању 
· једну оцену на планираној контролној вежби
· најмање две оцене на основу формативног оцењивања

Ученик може бити оцењен током сваког часа на основу:

· усменог одговарања 
· планираног контролног теста/задатка  ( у штампаном или електронском облику)
· израде техничких цртежа

· израде практичних радова

· израде и презентовања презентација , паноа, мапа ума, квизова...
· целокупног изгледа радне свеске

· практичног рада на рачунару

· активности везане за припреме и учешће на такмичењима

· учешћа у пројектим активностима
· активности на часовима
· повезивање теоријских знања са практичним радом и свакодневним животом.
Усмено одговарање се може вршити на сваком часу. Ученик треба да буде спреман за усмено одговарање на сваком часу тј. усмено испитивање се неће посебно најављивати.
	Одличан (5)
	Врло добар (4)
	Добар (3)
	Довољан (2)
	Недовољан (1)

	- примењује знања, укључујући и методолошка, у сложеним и непознатим ситуацијама; самостално и на креативан начин објашњава и критички разматра сложене садржинске целине и информације; процењује вредност теорија, идеја и ставова; 

- бира, повезује и вреднује различите врсте и изворе података; 

- формулише претпоставке, проверава их и аргументује решења, ставове и одлуке; 

- решава проблеме који имају и више решења, вреднује и образлаже решења и примењене поступке; 

- континуирано показује заинтересованост и одговорност према сопственом процесу учења, уважава препоруке за напредовање и реализује их.
	- познавање и разумевање свих наставних садржаја скоро у потпуности

- поседује развијену способност анализе и синтезе садржаја

- делимични повезује усвојено градиво са другим сличним садржајима

- примењује садржај, углавном. без грешке уз давање наставникових примера

- показује заинтересованост за наставне садржаје уз активност на часу

- самостално уочавањеи исправљање грешака

- примена усвојених знања и вештина у новим ситуацијама уз постицај

-коришћење различитих извора знања уз постицај


	- самостална репродукција научених садржја уз мању помоћ наставника

- поседовање способности анализе садржаја

- делимично повезивање усвојеног знања са сличним садржајем

- примена садржаја са мањим грешкама уз давање наставникових примера

- исправљање грешака уз наставникову помоћ

- слабија активност на часу

- коришћење једног извора знања (уџбеника или записа у свесци)


	- присећање делова садржаја или основних појмова уз помоћ наставника

- делимично памћење и репродукција научених садржаја, али без примера и примене
-слабија активност на часу и у усвајању садржаја

- изостаје повезивање садржаја унутар предмета

- чини грешке и неуочава их

-несамосталност у раду, тражење и прихваћање помоћи и савета


	- неусвојена већина садржаја, често и до нивоа препознавања

- неусвојеност кључних појмова

- непостојање потребних предзнања за усвајање нових садржаја, вештина и навика

- ретка спремност за исказивање знања, умења и вештина

- пасивност и незаинтересованост на часу

- недостатак интереса за стицањем нових знања, чак и уз велико залагање наставника




Критеријуми вредновања контролних задатака

Планиране писмене провере знања (контролни задаци) се структурирају на основу 3 нивоа знања (основни, средњи и напредни ниво)  према дефинисаним исходима. Распоред писмених провера знања се јавно објављује на сајту школе и огласној табли школе. 

Контролни т задаци   се вреднују кроз проценте:
	Оцена
	Опис оцене – проценат (бодови)

	Одличан (5)
	83-100 %

	Врло добар (4)
	65-82 %

	Добар (3)
	47-64 %

	Довољан (2)
	30-46 %

	Недовољан (1)
	0-29 %


Напомена: Одступања у скали оцењивања могу бити до 3%
Писмене провере постигнућа у трајању до 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја. Резултате петнаестоминутне провере наставник уписује у педагошку свеску и као формативну оцену и може их узети у обзир приликом утврђивања закључе оцене ученика.
Практични радови
Постигнућa ученика из практичног рада, графичких радова, израде и презентовања презентација, мапа ума квизова и друге вежбе  оцењују се  основу примене учениковог знања, самосталности, показаних вештина у коришћењу материјала, алата, инструмената и других помагала у извођењу задатка, заинтересованости и ангажовању ученика  као и примене мера заштите и безбедности према себи, другима и околини.
Практични радови  вреднују се на основу : 

· примене мера заштите на раду

· сложености рада 

· тачности и прецизности техничких цртежа
· прецизности преношења мера са цртежа на материјал

· самосталности израде рада од стране ученика 

· прецизност израде делова и завршне обраде

· правилног коришћења различитих алата и прибора

· функционалности направљеног предмета (модела, макете)

· естетске вредности рада

· мотивисаности ученика током израде рада

Презентације, реферати, мапе ума  панои (израда и/или одбрана рада) 
Елементи који се вреднују и улазе у оцену израде (презентације, реферата, паноа) : 
· презентација је добро видљива и јасна, 
· количина текста у презентацији се уклапа у стандарде добре презентације, 
· граматички исправно, 
· одабир слика и графикона је у складу са презентацијом, 
· дизајн, мултимедијалност, итерактивност, 
· самосталност у изради.
Презентовање (одбрана рада):
· обухваћени су сви важни делови садржаја, след излагања логичан, 
· начин излагања ( изражавања) је довољно гласно, правилно и јасно, 
· слушаоци прате са пажњом, укључују се питањима и коментарима, зна да одговори на поједина постављена питања

 Раду тиму/групи (практични радови, пројектне активности)
На основу рада на пројекту –вреднује се активност и ангажовање током рада на пројекту, знања које је ученик стекао и применио у раду, продукт пројекта и излагање резултата рада. Пројектна настава се реализује кроз рад у групи што подразумева тимски рад ученика. У формирању коначне оцене из пројекта улази и тзв. вршњачко оцењивање које подразумева попуњавање анкете од стране сваког ученика у којој се износи мишљење о споственом раду и раду других ученика у групи. 
	Одличан (5)
	Врло добар (4)
	Добар (3)
	Довољан (2)
	Недовољан (1)

	-Ученик је посебно мотивисан, креативан, одговоран у раду, поштује друге, редован у извршавању обавеза;

-даје креативне примедбе и предлоге;

- поштује правила рада;

-у презентовању је јасан, тачан и уме да искаже суштину;

-уочава битно и разликује га од небитног;

-зна добро да организује и води  рад у групи;

-има високо развијено критичко мишљење.
	-мотивисан је и редовно извршава задатке;

-решава проблеме користећи научне садржаје,

-поштује правила рада

-подржава рад групе и потстиче их на рад;

-поуздан, марљив и одговоран;

-презентује тачне податке.
	-у подели задатака групе потребна помоћ наставника;

-за рад потребна помоћ,постицај и усмеравање;

-спор и непрецизан у презентацији;

-теже исказује своје мишљење;

-није самосталан, прати друге;

-научено градиво примењује погрешно;

-делимучно поштије правила рада.
	-ради на нивоу присећања;

-у групи почиње да ради на интервенцију наставника;

-задатак не завршава и има грешака;

-површан у раду и поштовању правила;

-углавном је пасиван у групи.
	-незаинтересован за рад, омета друге;

-потстицање и помоћ га не мотивишу на рад;

-не поштује правила понашања у групи;

-тражи пуну пажњу и индивидуалан приступ.


Активност ученика

У процесу оцењивања потребно је узети у обзир све активности ученика (усмени одговори на часу приликом обнављања или обраде нове лекције, заинтересованост за рад и активна израда различитих задатака на часу, уредност, систематичност, залагање, самоиницијативност, креативност, поштовање безбедности при раду и др.). Вредновање активности, нарочито ако је тимски рад у питању, потребно је обавити са групом тако да се од сваког члана тражи мишљење о сопственом раду и о раду сваког члана понаособ (тзв. вршњачко оцењивање).  Целокупна активност ученика може бити изражeна сумативном оценом у дневнику.

Врста, ниво и обим знања и ангажовање ученика оцењују се тако да оцену:

· одличан (5) добија ученик који у потпуности показује способност трансформације знања и примене у новим ситуацијама; лако лoгички пoвeзуje чињeницe и пojмoвe; самостално изводи закључке који се заснивају на подацима; решава проблеме на нивоу стваралачког мишљења и у потпуности критички рaсуђуje; показује изузетну самосталност уз изузетно висок степен активности и ангажовања.
· врло добар (4) добија ученик који у великој мери показује способност примене знања и лoгички пoвeзуje чињeницe и пojмoвe; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички рaсуђуje; показује велику самосталност и висок степен активности и ангажовања.
· добар (3) добија ученик који у довољној мери показује способност употребе информација у новим ситуацијама; у знатној мери лoгички пoвeзуje чињeницe и пojмoвe; већим делом самостално изводи закључке који се заснивају на подацима и делимично самостално решава поједине проблеме; у довољној мери критички рaсуђуje; показује делимични степен активности и ангажовања.
· довољан (2) добија ученик који знања која је остварио су на нивоу репродукције, уз минималну примену; у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички рaсуђуje; показује мањи степен активности и ангажовања. 
· недовољан (1) добија ученик који знања која је остварио нису ни на нивоу препознавања и не показује способност репродукције и примене; не изводи закључке који се заснивају на подацима; критички не рaсуђуje; не показује интересовање за учешће у активностима нити ангажовање. 
Закључна оцена утврђује се на крају првог и другог полугодишта, на основу свих појединачних оцена (*најмање четири оцене током полугодишта) које су унете у дневник од почетка школске године.

Закључна оцена не може да буде већа од највеће појединачне оцене уписане у дневник, добијене било којом техником провере знања.

Закључна оцена на полугодишту не узима се у обзир приликом утврђивања аритметичке средине на крају другог полугодиша.
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

Уколико ученик стиче образовање и васпитање по ИОП-у 3, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања
 При евалуацији ученика који раде по ИОП-у, примењује се индивидуални приступ у сарадњи са педагошко-психолошком службом Школе.

